Diari Oficial de la Generalitat Valenciana


Sumari del DOGV 4925, del 17-01-2005 (2004/13835)

Informació pública de la modificació puntual del Pla General d'Ordenació Urbana, aparcament en subsòl de zones verdes (Dr. Palos i Cronista Chabret).
-----------------------------------------------------------------------------------------------------------------------------------------------------

### Dades del document

Número de DOGV
:   4925

Data del DOGV
:   17-01-2005

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2004/13093


Organisme emissor
:   Ajuntament de Sagunt

Tipus de document
:   Anunci

Informació pública de la modificació puntual del Pla General d'Ordenació Urbana, aparcament en subsòl de zones verdes (Dr. Palos i Cronista Chabret). [2004/F13604]
  
El Ple de la corporació municipal, en la sessió ordinària del dia 24 de novembre del 2004, va adoptar, entre altres, l'acord següent:
  
12. Modificació puntual del Pla General d'Ordenació Urbana, aparcament en subsòl de zones verdes (Dr. Palos i Cronista Chabret)
  
Plantejada per la Delegació d'Urbanisme la possibilitats d'ús del subsòl de determinats espais públics del nucli de Sagunt, en concret els de la zona verda de l'avinguda del Doctor Palos (antiga UE número 1) i la de la plaça del Cronista Chabret, i sent l'ús pretés el d'aparcament.
  
Als efectes d'emetre l'informe és necessari partir de diverses premisses:
  
El bé sobre el qual es pretén realitzar les operacions indicades és una plaça pública, qualificada en part pel Pla General d'Ordenació Urbana com a zona verda.
  
En concret, sengles espais es troben identificats en el Pla General d'Ordenació Urbana en els termes següents:
  
Zona verda de l'avinguda del Doctor Palos, de 2.174 metres quadrats de superfície.
  
Zona verda de la plaça del Cronista Chabret, de 9.506 metres quadrats de superfície.
  
Es tracta, en els termes de l'article 74 del Reial Decret Legislatiu 781/1986, Text Refós de les Disposicions Legals Vigents en Matèria de Règim Local (TR 86), i de l'article 3 del Reial Decret 1.372/1986, de 13 de juny, Reglament dels Béns de les Entitats Locals (RBEL 86) d'un bé de domini públic, d'ús públic. És a dir, destinat per a l'ús del comú dels veïns del municipi, sense cap règim d'autorització previ sempre que la naturalesa de l'ús que es pretenga siga d'acord amb la seua destinació principal.
  
En el present cas, no es planteja la problemàtica de destinació ni adscripció sobre el sòl pròpiament dit, que és sobre el qual es realitza el fi propi de zona verda, i que es mantindria, sinó del subsòl d'este.
  
A partir d'ací, partint d'eixa premissa de no interferència al fi d'ús públic de zona verda a què està afecte, és procedent i possible realitzar un canvi de qualificació de l'ús del subsòl, que passaria a ser el d'aparcament, la qual cosa hauria d'estar emparat en el corresponent instrument de planejament urbanístic, definidor de tots els usos del terme municipal.
  
Si s'iniciara l'execució de les obres sense fer tal canvi, basant-se en un simple projecte d'obres, que no té caràcter normatiu, s'estaria atemptant contra el principi d'inderogabilitat singular dels instruments de planejament, tal com apareix arreplegat en l'article 134 el Text Refós de la Llei del Sòl, Reial Decret Legislatiu 1/1992, de 26 de juny, quan assenyala que:
  
1. Els particulars, igual que l'administració, quedaran obligats al compliment de les disposicions sobre ordenació urbana contingudes en la legislació urbanística aplicable i en els plans, programes d'actuació urbanística, estudis de detall, projectes, normes i ordenances aprovades d'acord amb esta.
  
2. Seran nul·les de ple dret les reserves de dispensació que es contingueren en els plans o ordenances, així com les que, amb independència d'ells, es concediren.
  
En conseqüència, el canvi de planejament ha de ser previ, passant els terrenys del subsòl a tindre la qualificació com a aparcament.
  
La qualificació pel planejament del subsòl com a aparcament, s'enfoca cap a la destinació de concessió d'un bé públic, qüestió que es durà a terme en tràmits posteriors.
  
Tot això no es pot decidir d'una forma arbitrària o sense fonamentació, sinó que és necessari que es realitze una avaluació de les necessitats reals de la col·lectivitat.
  
Es partix d'una realitat objectiva indiscutible en el nucli del Sagunt històric i el seu entorn, i és l'escassetat de places d'aparcament en les parcel·les edificables. Molts són els factors que influïxen en la dada, i es poden mencionar aquells que van des de la tipologia constructiva i la necessitat preservació invariable d'esta, passant per les dificultats de construir en el subsòl, etc.
  
La dada objectiva és esta i s'entén que la decisió pública de qualificar tals espais com a aparcament està més que justificada.
  
De tot allò que s'ha exposat, es pot extraure la conclusió següent:
  
Canvi de planejament. L'ús aparcament no està previst en el pla urbanístic, que qualifica tals terrenys com a zona verda. El canvi seria en els termes següents: en el sòl, manteniment de la qualificació com a zona verda; en el subsòl, qualificar-lo com a aparcament.
  
Procediment per a formular el canvi de planejament:
  
Es tracta del canvi d'extrems que atenen a l'ordenació detallada.
  
A la vista de tot allò que s'ha exposat, de conformitat amb el dictamen de la Comissió Informativa Permanent d'Urbanisme, Inversions i Manteniment, el Ple de l'ajuntament, per 22 vots a favor de PSOE, EU, Bloc, PP i SCP, i 2 abstencions de SP, acorda:
  
Sotmetre al tràmit d'informació pública per un període mínim d'un mes anunciat en el Diari Oficial de la Generalitat Valenciana, i en un diari no oficial d'àmplia difusió en la localitat, segons el que disposa l'article 55 en concordança amb l'article 38 de la Llei Reguladora de l'Activitat Urbanística; informació pública que té com a objecte qualificar el subsòl de les zones verdes de l'avinguda del Doctor Palos i Cronista Chabret com a aparcament.